
OPĆINSKOM NAČELNIKU

Predmet: 
Donošenje Odluke o objavi Javnog poziva za dostavu prijava za sufinanciranje mjera obnovljivih izvora energije i energetske učinkovitosti u obiteljskim kućama na području općine Medulin u 2026. godini

OBRAZLOŽENJE

I. Pravni osnov za donošenje akta

Temeljem članka 28. Statuta Općine Medulin (Službene novine Općine Medulin br. 2/2013, 2/2018, 8/2018, 2/2020 i 1/2021).

II. Osnovna pitanja koja se uređuju ovim aktom

S ciljem povećanja korištenja obnovljivih izvora energije te smanjenja troškova režija za kućanstva i emisije CO2 u sektoru zgradarstva, Općina Medulin će objaviti Javni poziv za dostavu prijava za sufinanciranje mjera obnovljivih izvora energije i energetske učinkovitosti u obiteljskim kućama na području općine Medulin u 2026. godini. 

Prihvatljivi prijavitelji na Javni poziv su fizičke osobe, vlasnici postojećih obiteljskih kuća, s prebivalištem na području općine Medulin. Obiteljske kuće se moraju nalaziti na području općine Medulin.

Pozivom će se sufinancirati provedba pet mjera: izrada energetskog certifikata i izvješća o energetskom pregledu obiteljskih kuća; izrada glavnog elektrotehničkog projekta  fotonaponske elektrane za proizvodnju električne energije u obiteljskim kućama, za vlastitu potrošnju u mrežnom radu i/ili za izvedbu nove infrastrukture za punjenje električnog vozila; ugradnja nove fotonaponske elektrane za proizvodnju električne energije u obiteljskim kućama, za vlastitu potrošnju u mrežnom radu; izvedba nove infrastrukture za punjenje električnog vozila; dobava i ugradnja dizalice topline za grijanje prostora, hlađenje prostora i pripremu potrošne tople vode.

Općina Medulin je u proračunu za 2026. godinu osigurala 30.000,00 EUR u svrhu realizacije Javnog poziva, na poziciji R755 – Naknade građanima i kućanstvima u novcu - sufinanciranje energetske obnove obiteljskih zgrada.
Poziv se objavljuje s ciljem sufinanciranja mjera planiranih “Akcijskim planom energetski održivog razvoja i prilagodbe klimatskim promjenama Općine Medulin“ iz 2022. godine (SECAP Općine Medulin).

III. Posljedice koje će nastati donošenjem ovog akta

Donijeti će se Odluka te objaviti Javni poziv za dostavu prijava za sufinanciranje mjera obnovljivih izvora energije i energetske učinkovitosti u obiteljskim kućama na području općine Medulin u 2026. godini.

IV. Financijska sredstva potrebna za provedbu ovog akta

Za provedbu ovog akta, koristiti će se sredstva iz Proračuna Općine Medulin za 2026. godinu na poziciji R755 – Naknade građanima i kućanstvima u novcu - sufinanciranje energetske obnove obiteljskih zgrada.

Ana Žufić, mag.turism.cult.








Temeljem članka 28. Statuta Općine Medulin (Službene novine Općine Medulin br. 2/2013, 2/2018, 8/2018, 2/2020 i 1/2021), Načelnik Općine Medulin donosi 

ODLUKU O OBJAVI

JAVNOG POZIVA ZA DOSTAVU PRIJAVA ZA SUFINANCIRANJE MJERA OBNOVLJIVIH IZVORA ENERGIJE I ENERGETSKE UČINKOVITOSTI U OBITELJSKIM KUĆAMA NA PODRUČJU OPĆINE MEDULIN U 2026. GODINI
Članak 1.

Općina Medulin je u proračunu za 2026. godinu osigurala 30.000,00 EUR u svrhu                   sufinanciranja mjera obnovljivih izvora energije i energetske učinkovitosti u obiteljskim kućama na području općine Medulin u 2026. godini.    

Članak 2.

Ukupan iznos od 30.000,00 EUR dodijeliti će se iz Proračuna Općine Medulin za 2026. godinu, sukladno Javnom pozivu za dostavu prijava za sufinanciranje mjera obnovljivih izvora energije i energetske učinkovitosti u obiteljskim kućama na području općine Medulin u 2026. godini, koji je, zajedno s Prilogom 1 - Prijavni obrazac s kontrolnom listom, Prilogom 2 - Izjava prijavitelja i suvlasnika, Prilogom 3 - Privola za obradu osobnih podataka i Prilogom 4 - Izjava o obvezi povrata dobivenih sredstava, sastavni dio ove Odluke.
Članak 3.

Načelnik Općine Medulin će nakon stupanja na snagu ove Odluke, imenovati Povjerenstvo za dodjelu sredstava za sufinanciranje mjera obnovljivih izvora energije i energetske učinkovitosti u obiteljskim kućama na području općine Medulin u 2026. godini, te će se objaviti Javni poziv za dostavu prijava za sufinanciranje mjera obnovljivih izvora energije i energetske učinkovitosti u obiteljskim kućama na području općine Medulin u 2026. godini.

Članak 4.

Za provedbu ove Odluke, koristiti će se sredstva iz Proračuna Općine Medulin za 2026. godinu na poziciji R755 – Naknade građanima i kućanstvima u novcu - sufinanciranje energetske obnove obiteljskih zgrada. 

Članak 5.

Ova Odluka stupa na snagu danom donošenja i objavljuje se u Službenim novinama Općine Medulin.

